Publication: Magyar Közlöny
Issue: MK-2000-11 (Year: 2000, Number: 11)
Era: 1990-2004
Section: 3. számú melléklet a 3/2000. (II. 8.) KHVM rendelethez
Paragraph Index: 301

a) Szakmai elméleti vizsga A vizsgarészek tantárgyait külön-külön (1—5-ig terjedő) osztályzattal kell értékelni. — Az írásbeli vizsga értékelését a központi tételekhez kialakított útmutató szerint kell elvégezni és egyetlen (1—5-ig terjedő) osztályzattal kell minősíteni. — A szóbeli vizsgát egyetlen (1—5-ig terjedő) osztályzattal kell minősíteni. A szakmai elméleti vizsga eredményét a szóbeli és írásbeli vizsgaeredmények alapján kell meghatározni, az alábbiak szerint: — a szóbeli vizsgatantárgyak kerekített átlagát egyetlen osztályzatnak kell tekinteni, — az írásbeli és szóbeli vizsga átlageredményét az írásbeli vizsga eredménye felé kerekítve kell megállapítani, — eredménytelennek kell tekintetni az elméleti vizsgát, ha a jelölt a szóbeli vagy írásbeli vizsgájára elégtelen osztályzatot kapott, — sikertelen a szakmai vizsga, ha vizsgázó az írásbeli vagy a gyakorlati vizsgarészen, továbbá, ha a szóbeli vizsgarészen bármelyik szakmai elméleti tantárgyból elégtelen érdemjegyet, illetve osztályzatot kapott.

Source: https://magyarkozlony.hu/hivatalos-lapok/4563be5038a49d3b21f2ddf1a3151ff553cb5dd0/dokumentumok/ccf894dc8009e157c1678f45bfeae4f8d62e1367/letoltes